log_speech-recognition-community-v2_dev_data_zh-HK_validation_targets.txt

0
大家好 我一生人好少企喺紅地毯上 比較諷刺嘅係 喺汶川大地震之後呢官方係鋪紅地毯 今日同大家分享嘅題目係講真話 自己過去十幾年呢喺內地採訪啦 成日遇到一啲天災人禍唔公平嘅事 吓。覺得好荒誕好離譜 之後後嚟因為照顧屋企 兩個小朋友嘅原因呢 就返咗嚟香港教書 跟住返到嚟香港發覺仲離譜 嗰啲離譜係估佢唔到嘅 吓。以前大陸嗰嘅離譜天災人禍 你已經打咗底 吓。你都知道有 即一定嘅預算啲事點發生 正如頭先呀區家麟所講 吓。過去一年好多嘢 係令到我哋啫係估都估唔到 吓。我哋一班關注中國圈子嘅朋友 係覺得有嗰種啫係急劇嘅轉壞嘅情況 係嚟得又急又恨 係有少少吃不消 所以有一啲我哋嘅朋友都喺度講笑話 啫係近時呢大陸比較多新聞嘅時代呢 我哋一乍人就衝晒上去跑新聞 今時今日呢我哋可能要呼喚啲 跑大陸線嘅記者都返嚟香港 跑香港嘅管治嘅災難 吓。呢個時候可能正係需要佢哋 吓。我自己過去噉多年呢 喺大陸見到嘅狀況呢係 有好多嘢係好唔舒服 吓。可以睇一睇呢一個嘅powerpoint 吓。比較多就係成日見到啲天災人禍 成日就係啲人喺你面前跪低 希望佢平時喺各種渠道 申唔到嘅冤能夠透過香港嘅記者 可以講得出嚟 佢哋有啲人係冒死 有啲人係諗住俾人打一生都一定要講 跟住後嚟呢自己係因為照顧屋企啦 跟住就喺cable有一日就執包伏 吓。噉我就返咗嚟教書噉 喺比較緊張同埋多令到自己唔舒服嘅 大陸新聞採訪嗰度呢返嚟香港 咁其中一樣令我覺得好真好舒服嘅 就係我自己嘅屋企 吓。對住太太 對住兩個小朋友 覺得好多嘢係好真摯唔做假 吓。喺上面採訪嗰啲假嘢係太多 吓。吓。即使佢哋嘅即係啲趣怪 吓。即使佢哋扮嘢 扮假嘢都扮得真過人 吓。嗰隻噉樣嘅我唔知係咪海獅 係假嘅 吓。嗰個噉樣嘅 呢個係咩呀 巴斯光年係假嘅 噉呀成面污糟邋遢你都覺得佢係可愛 吓。因為佢係真 佢係唔修飾。吓 扮鬼halloween都係你覺得好窩心 吓。呢幾年同小朋友 我自己比較enjoy嘅時間呢 就係同佢哋去夜晚臨瞓嘅時候講故仔 其中呢一個故仔叫文字工廠 我個小朋友係百聽不厭 成日晚晚都嗌我講同一個故事 個故仔係講咩呢 噉就講到呢吓從前呢有一個國家 如果你講嘢嘅話呢 你就要俾錢去買文字嘅 有錢人呢先可以講到 一啲好有價值嘅詞彙 吓。一啲豐富嘅詞言 剩係有錢人講到架咋 窮人呢佢哋就好慘嘅 吓。買唔到啲咩文字啦吓 有時係冇嘢講 而有時呢就係要講埋啲 啫係大家認為係好三教九流嘅嘢 例如係山羊嘅呠呠 兔仔嘅屁股等等 噉喺呢個文字工廠入邊呢 呢啲噉樣嘅工廠入邊嘅車衣女工啦吓 呢啲機械人 日日就剪啲文字出嚟賣啦噉 噉就係好冇感情嘅 吓。噉就係流水作業呀噉 噉一班窮人點算呢 呢個故仔入面嘅一個主角 就係felix坐喺個露台嗰度 露咗隻腳出嚟嗰個 吓。佢就喺個窗邊嗰度呢露台嗰度 攞個網就網啲文字 吓。就希望呢 網到一啲人哋唔要嘅文字出嚟呢 就係夜晚留返食飯嘅時候同屋企人講 噉有一日喎 呢個felix呢佢心儀一個女仔西貝兒呢 佢就生日呀 噉呀felix呢特登蓄起咗一咋嘅文字 就想同呢個西貝兒講呀 咁呀後嚟佢呢啲文字 都係頭先我所講嘅 兔仔嘅吓屁股 山羊嘅呠呠噉樣 哇呢啲真係簡直係 污糟邋遢嘅語言呀噉 噉正當佢要去搵呢個 紅姨美少女西貝兒嘅時候 想同佢講。吓。佢真心嘅說話嘅時候 點知就出現咗佢嘅情敵 吓。匿埋喺呢度後面蒙住面嗰個人 叫做咩名話叫咩名呀 我仔喺前面 佢叫做oscar oscar呢佢呢就好有錢 買咗好多嘅語言 有好多嘅語言藝術 跟住呢佢就對呢個西貝兒講 吓。我個仔成日要我呢個tone呢 就係話 我全心全意噉愛你我嘅西貝兒 我知道有一日我哋將會結緍。 哦﹗當貧窮嘅felix買唔起呢啲文字 好有錢嘅呢個咁嘅oscar講出 呢啲愛嘅表白嘅時候呢 felix就話唉。我死得啦。 吓。有個情敵當前噉 吓。佢準備走嘅時候 跟住先發覺原來呢個西貝兒呢 冇俾個oscar打動 跟住呢。吓。佢就僅有嘅文字 除咗嗰啲呠呠同埋屁股呢 佢仲喺啲垃圾房執到啲文字 就係灰塵車厘子同埋凳 喺佢冇語言嘅情況底下 佢就盡地一鋪 合埋雙眼 好傾心噉樣將佢心入邊真正嘅愛意 向佢心儀嘅呢個西貝兒去講 佢就係話 我車厘子灰塵同埋凳你。 西貝兒聽到之後呢 吓。發覺聽到佢文字背後嘅愛意 聽到佢嘅愛意超越文字 呢個時候 吓。佢接受咗呢個主角felix 吓。唔係因為佢嘅語言藝術 因為佢嘅真話 因為佢嘅真心 吓。我個仔你鍾意上台你上呀 你上嚟呀嚟呀你上嚟呀。呢度 係咪呀 係啦 我抱你呀 噉呢跟住呢 你講呀 你襟呢個你襟啦 吓。跟住呢我個仔就成日 要我同佢用我哋嘅語言去講 我哋呢就重複練咗就係我 佢好鍾意玩車 我車車你。 跟住佢又佢又車車我。噉樣 噉雖然佢冇好豐富嘅詞彙 但係我覺得呢一個真已經係超越晒一切 比起擁有好多詞彙嘅人係更加可貴 返到嚟香港 今時今日我發覺我哋 好多官員好多達官貴人 佢哋擁有話語權 擁有國家機器 但係佢哋冇真心 佢哋冇邏輯 可以跳嘅可以跑嘅 真就得架啦 當我哋見到 個powerpoint可以唔用架啦 當我哋見到我哋嘅司局長 福祿壽一齊出嚟推銷政改 時機已經成熟啦 目標非常清晰。 係時候有商有量逹至普選嘅目標。 可能入邊有啲hidden嘅嘢冇講 時機成熟啦 我哋要針對篩選打擊嘅目標非常清晰。 攪掂咗呢啲人之後 我哋就可以做政改。 我哋睇官方嘅語言藝術睇官方嘅文件 除咗睇佢要寫咩出嚟之外 仲特別睇佢冇寫乜嘢 愛國愛港呢樣嘢 係冇寫喺官方呢個文件入邊 但係邊個都知道愛國愛港呢幾個字 根本就係有凌駕性嘅作用喺度 我哋見到所有內地中央嘅一啲宣傳 講特首嘅候選人嘅條件 吓。喺李飛嗰個講話之後第一句 就係話香港特首候選人係要愛國愛港 呢句說話唔寫落去呢 其實就係問題嘅關鍵 就係語言嘅偽術 我哋都見到一啲電視霸權 吓。將台慶同捐錢俾慈善機構係掛鉤 吓。跟住慈善機構去叫自己嘅員工 去睇電視支持捐款 我哋只需要問一句 係咪歷年嘅台慶都係捐錢俾慈善機構 點解捐錢俾慈善機構係三百幾萬 捐俾七間 捐得咁少呢 如果呢個係符合邏輯 係年年都捐嘅 今年你又叫人去睇嘅 講得通 如果年年都唔做 今年突然間要做 吓。呢樣嘢就有問題 你講呀你講你講呀 仔仔你講 講者係呀噉又係我講 我自己成日記得一句說話 就喺內地 好多人quote嘅 就係話 一句真話嘅力量比整個世界仲要重 當我哋香港依家睇到 連李嘉誠都要出嚟話香港係要有法治 政府運用佢嘅權力嘅時候唔可以選擇性 當佢可以重新再嚟嘅時候 佢會選擇參與政治 如果連呢啲 有梗時胡錦濤喺深圳嘅時候 佢曾經對李嘉誠講過 李生我無論點忙 我都一定要見一見你。 一個噉樣地位嘅人到今時今日 佢竟然係要講出啲噉樣嘅說話去做反擊 我哋知道其實我哋政府係出咗啲咩問題 唔單止係我哋民間 連上面都有意見嘅時候 吓。我哋都知道 其實香港嘅問題係相當嚴重 我quote劉悅紹先生嘅一個講法 近年呢內地去針對一啲嘅反動勢力呢 所講嘅講法 個詞彙上已經係有好明顯嘅唔同 喺二千年頭度啦吓 內地講呢啲嘅反動勢力呢 仲係叫做外國勢力 大概零四年度呢 就叫做外來勢力 最近兩年呢改成外部勢力 由外國轉外來 最後轉外部勢力 係咩意思呢 即係話內地將敵人嘅圈子愈畫愈大 自己人愈框愈細 外國勢力正係指 一啲國家機關使領館 外來勢力指一啲包括台獨 海外民運人士ngo等等 而外部勢力 你唔係我支旗你唔係我自己友嘅話 你已經係外部勢力啦 吓呢一樣嘢 係見到嗰個敵人嘅圈子係愈畫愈大 今時今日我哋見到國防大學做嘅 一個關於間諜反動勢力嘅宣傳片入邊 已經將呢個佔中同埋國民教育等等呢 係同外部勢力係去劃上等號 吓。我哋都聽到 王維基先生失卻嗰個電視牌照 亦都有呢啲噉樣可能嘅因素 就係同黎智英先生 同埋同佔中沾上邊係俾人搞 睇一睇呢段說話 吓。內地呢一個講話 大家可以估下係邊個講 吓。我哋要敢抓敢管 敢於亮劍 對嗰啲呢惡意攻擊黨嘅領導 攻擊社會主義制度 歪曲黨史國史做遙生事嘅言論 一切報刊雜誌講台論壇 會議會場 可能呢個都有份 電影電視 廣播電台舞台劇場 都不能為之提供空間。 睇係咩事啦 呢個亮劍 係內地重複播咗好多次嘅電視劇 係居首呀 三千幾次重播五年內 廣播電台不能為之提供空間 電視不能為之提供空間 舞台劇刪文革戲不能為之提供空間 呢句說話就係習近平819 針對住全國思想宣傳工作會議 所講嘅講話 呢個講話呢係全國黨員呢 入面學習得最多嘅一番嘅講話嚟架 上面搞梗意識形態鬥爭 搞梗國家安全關係到黨嘅生死存亡 講到有無限嘅危險 香港幾近成為歷嚟最嚴重嘅拆彈基地 喺呢個咁啫係咁緊迫嘅情況底下呢 我哋關注中國圈子嘅朋友 係感受到嗰種腥風血雨 感受到之前所俾人啄嘅人唔係唯一嘅人 入面所冇講嘅愛國愛港 吓。上面所講嘅就係愛國愛黨 甚至係愛國愛黨愛鹽廠 有一啲問題 我哋嘅政改 官方入面quote咗喬曉陽 quote咗李飛 呢啲人大法律嘅工作嘅領導 但係喬曉陽佢係冇讀過法律嘅 佢只係讀過幾年西班牙外語 佢係靈格風嘅代言人呀可能 李飛佢都係冇正式受過法律嘅訓練 佢嘅本科係學日語 master係學世界經濟 後嚟呢佢用咗大概一兩年時間 喺日本呢學商業法 之後佢就成為咗為我哋香港七百萬人 解釋前途決定命運嘅一個欽差大臣 呢一樣嘢我相信好多香港人都唔會關心 只要香港人繼續堅持要聽真話 繼續堅持政府唔可以講假話 我相信我哋嘅政府或者北京 都唔可以太過過分 多謝各位 
1
各位 我琴晚發咗個夢 我夢見天堂今期 有個輪迴大優惠 三萬日 終極精華遊 嗰目標客戶係乜嘢呢 就係就嚟出世嘅bb 個deal係點嘅呢 就係 如果你肯跟領隊嘅指示 跟住大隊走 保證你一生行程緊湊 全程 六星級嘅食宿 人生嘅所有嘅 精彩景點都俾你玩盡 如果你有呢個選擇 你會唔會上車呢 我諗番起 人生大概有八十年 一千個月三萬日 我過咗大半 諗番起我大半生 其實我就係參加咗呢個團囖 我自細好聽爸爸媽媽嘅安排 畀心機讀書攞到好好嘅成績 由幼稚園至研究院 我都喺名校讀書 不過要申報一點 我冇博士學位 亦都冇喺菲律賓讀過書 我入大學嗰陣時 我就揀咗一科 好有用嘅電機工程讀 咁點解電機工程呢 就係我見到所有叻人都讀呢科嘅 咁讀得呢科當然都係叻人喇 讀完書之後 就好似八十年代 長春藤大學嘅好多同學一樣 我去咗華爾街工作 做咗兩年financialanalyst 就同其他同袍一樣 去咗businessschool 讀mba 跟住返番嚟香港 做咗幾年嘅管理顧問 差不多時間就結婚生仔 宜家有兩個好可愛嘅兒子 睇番轉頭 我敢講我嘅成長 實現咗我相信香港大部分爸爸媽媽 或者老師校長嘅願望 但我想今日同各位在座嘅青年人講 千祈唔好咁聽話 我希望 今代嘅青年人比我更加努力咁 搵到同埋堅持到自己嘅激情 所謂嘅passion 心理學有個概念叫心流 心流嘅意思就係描寫一個人 喺極端專注嘅狀態個陣時 佢全程投入 好有動力 差唔多可以忘記曬所有旁邊發生嘅事 頭先你見到鼓手提到 喺日本打鼓嗰時打到自己原來已經脫曬水 就來暈都唔覺嘅 我細仔係一個好叻嘅守門員 佢同我講 佢守十二碼嗰陣時呢 佢係可以完全聽唔到旁邊嘅雜音嘅 佢見到嘅淨係喺十二碼點嗰波 同埋即將 射球嘅嗰個對手球員 佢完全睇唔到聽唔到 周圍發生嘅事 我記得我讀大學嗰陣時 我最積極讀嘅唔係我嘅主修科 係我好有興趣 有關四十年代中日戰爭 同埋六十年代美國 甘迺迪政府嘅一啲歷史 我有興趣到嗰科未開始 我已經去圖書館睇嗰啲書㗎喇 唔係希望攞更好嘅成績 而係我真心地好有興趣呢幾段歷史 我好專注 搵資料搵歷史檔案 寫文章都特別快嘅 成績亦都當然特別好 雖然係咁 我估我同當時或宜家嘅青年人一樣 覺得歷史既搵唔到食 又幫唔到我畢業 有少少惆悵嘅就係 點解理想同埋現實 好似永遠溝唔埋咁嘅呢 不過我後來聽到 蘋果電腦嘅創辦人喬布斯 曾經喺一個大學畢業禮咁樣講過 人生嘅軌跡呢往往係事後先會睇到嘅 佢嘅例子就係佢年青嗰時 喺一個社區學院 讀過一科有關字體嘅書 個陣時其實冇咩用 佢淨係覺得嗰啲字體好有趣好靚 但係呢個咁樣嘅科技 佢學到之後呢 就喺奠定咗將來 蘋果電腦畀人選字體呢嗰咁創新嘅模式 我相信在座年紀大啲嘅人記得 以前ibm電腦係冇呢個 咁樣嘅function 其實有評論話 有評論話係港孩有個特質 就係 唔在乎 唔思考 唔爭取 佢哋嘅典型答案就係 唔知道 今時今日我哋點樣教青年人 搵到自己嘅一啲鍾意嘅嘢呢 我記得 我個仔十八歲嗰陣時我曾經咁同佢講過 我唔希望佢行番爸爸媽媽嘅腳步 同一時間 我亦都唔希望爸爸媽媽行過嘅 佢就特登唔行 哲學家尼采亦都咁講過嘅 人生 傳說中 動物有七層皮 但係人 就剝咗七十倍七層嘅外殼 亦都未必搵到自己 佢教青年人撫心自問 問自己曾經深愛過啲乜嘢嘢 乜嘢能夠令自己全情投入又無比滿足 如果將自己嘅至愛一字排開 從佢哋嘅次序同埋本質 青年人會慢慢搵到屬於自己嘅真愛 或者返番嚟天堂 呢個輪迴 大優惠 三萬日終極精華遊 有人會跟大隊做好應該做嘅事 有人會選擇自由行 自由行你可能有時會行錯路 嘥咗啲時間 但係同一時間 你亦都可能會搵到一啲令你驚喜 令到你覺得不枉此生嘅經驗 無論你係跟團 或者係自由行 我都祝各位 能夠搵到一個真正令到你滿足 真正屬於自己嘅精彩人生旅程 多謝各位 
2
何韻詩 聽到呢三個字呢個名 大家會聯想起咩嘅一個物體 有冇 歌手冬菇小丸子 其實我想話畀大家聽 我嘅真正身分係一隻白老鼠 同好多嘅白老鼠一樣 其實我都有死穴 我嗰個死穴呢就係籠入邊嗰個轆 啫係一般老鼠見到個轆 係唔係會衝上去喪跑 我都有呢個轆 我個轆個名叫做唔得 唔得轆 啫簡單啲講 就係每當有人嚟到我面前 同我講唔得 我就會即刻好似嗰個老鼠 被人襟咗個掣衝上去嗰個輪喪跑 偏偏呢我又進入咗一個 最多呢啲轆嘅地方 就係香港娛樂圈 喺我嘅事業上面嘅第一個 呢個唔得轆呢係1998年 當時我啱啱入行 唯一嘅業績呢就係 正如頭先嗰位朋友所講 好悔氣地唱咗一首卡通片嘅主題曲 叫做小丸子的心事 果然係街知巷聞 咁呢就因為呢我唱得咁悔氣嘅原因 咁跟住有一位嘅師兄佢叫蔡一智 佢就喂咁樣啫係唔係辦法 我真係要帶你出去social下 如果唔係呢你就會永遠咁霉呢 你都搞唔掂嘅。 咁我結果呢跟咗佢去一個夜店 入到去啦見到一位導演 咁我就話好啦好啦。 坐低同佢開始去好勉強地去寒喧 咁好唔成功嘅因為寒喧咗一陣 佢已經同我講話 喂你個樣咁鬼寸 啫係我睇你做唔長架啦呢個圈度。 我勸你不如都係改下你個性格啦 你喺呢個圈度咁樣呢係唔得架。 第一個唔得 第二個唔得喺若干年後 我已經開始出到我嘅兩三隻片 正當我開始沾沾自喜 覺得應該都一帆風順之際 我嘅唱片公司出現一個動盪 所有原本嘅員工換曬 高層一個新嘅入嚟 咁我懷疑呢佢都係睇我唔順眼架 因為呢佢第一日返工 就叫咗我入去間房度 一坐低劈頭第一句佢就話啦 嗱唱片公司都畀你玩咗咁耐啦 你應該都玩夠架啦。 以後我叫你唱乜你就唱乜 我叫你做乜你就做乜 包你紅嘅。 佢話做一個歌手 喺呢個娛樂圈喺呢個樂壇 咁另類係唔得架。 第二個唔得 唉其實點解我哋嘅地方 咁多唔得架 好似呢係我哋一出生嘅時候 就已經付送咗一個唔得嘅清單 咁呢個清單有啲咩 唔得偏離呢個制度 唔得對抗個制度 唔得同人哋唔同 偏偏又有好多人 佢哋都好欣然地接受嘅呢啲唔得 我估係因為大家會驚 我哋會驚如果我要對抗 呢啲唔得嘅話 可能會失去一啲嘢 我可能會變成其他人眼中嘅一個怪胎 作為一個經常地喺別人眼中 自我毀滅同埋自毀前程嘅 一個反叛嘅白老鼠 其實我都經常會問點解 點解我會搞成咁架 啫我究竟發生咗啲咩出咗啲咩錯 結果俾我搵到兩個源頭 源頭一 呢位男子佢聲稱自己係一位老師 但係我嚴重地思疑 佢係一位大佬 因為呢佢返學佢喺校園呢非常咁囂張 渣呢架金色尖咀嘅烈火戰車返學 仲要不停咁收𡃁 重點係唔曳嘅佢都唔收嘅 佢收過一個最曳嘅學生 淨啲俾人踢出校 就係佢保著佢 嗰個人個名叫杜汶澤 源頭二 呢一位大家見下 睇下佢呢個濃妝皮褲嘅烈女look 佢並不是一個indieband嘅rocker 其實佢亦都係一位老師 但係唔知點解佢就選擇咗呢 用一個反傳統嘅裝束 每一日呢返學著到登台咁嘅款 你睇下佢嘅學生係帶一點無奈嘅 你見到 呢兩位額頭上面鑿著咗 反叛兩個字嘅老師 一位姓何另外一位宜家都係姓何 今日座咗喺度今日比較低調 佢哋兩個嘅結合 生咗我呢一隻終極反叛嘅叉燒 我終於明白咗啦原來係dna出錯 除咗dna之外呢 其實我相信你喺沿途遇到一啲咩人 亦都係非常之重要 我沿途識到無數咁多個壞朋友 呢啲壞朋友呢不單止鼓勵我 去挑戰各種嘅嗰啲滾輪 佢仲陪我一齊去試 其中一個呢我唔會透露佢嘅全名 我稱佢為黃x明 喺2012年嘅時候 經過佢嘅鼓勵同埋聳恿我決定出櫃 再隔咗兩年我哋兩個嘅實驗再升呢 我哋唔知點解一齊參與咗一個 香港史上最大型嘅一個學生運動 呢兩個終極嘅唔得嘅滾輪 我去挑戰咗之後 果然係帶嚟一啲唔同嘅後果 我被封殺 跟住我失去咗一個市場 失去咗一啲工作嘅機會 但係慢慢我又發現原來呢一啲嘅決定 係令到我可以更坦然地面對自己 更坦然地去面對呢個世界 因為冇咗一個市場 令到我會去諗第二啲方法 去搵第二啲嘅市場 結果我發現原來冇咗其中一個市場 係真係唔會餓死 我不斷咁樣用我自己嘅事業 用我自己作為一個賭注 其實就係我唔甘心 我唔甘心去接受各種嘅呢啲唔得 當然喺嗰路程上面 我係會有失敗過我會有沮喪過 甚至我有試過放棄 但係我就係想證實畀自己睇 其實路係唔可能得一條 喺別人眼中不斷咁樣自毀前程 其實對我嚟講 我係喺度打破梗我舊有嘅一啲路 打破梗一啲舊有嘅框框 嘗試去搵出一條更加適合自己嘅一條路 咁當然有好多人會問 喂你唔驚架咩 啫點解你唔怕失去一切架咩 我諗其實係就如呢一句說話所講 it'sjustaride 呢一句說話嚟自一位美國嘅作家 佢叫做billhicks 作為一隻不斷不由自主地 跑上呢啲滾輪嘅白老鼠 我一路跑一路跑跑下跑下 我發現其實原來呢啲滾輪 佢慢慢已經變成咗 一個過山車入邊嘅嗰啲圈圈 我坐喺呢個過山車上邊 望返落去地面上面 好安全好平穩嘅其他人 我會發現原來喺呢個過山車上面 有高有低有起有跌係更加好玩架 我發現我比其他嘅人睇到嘅風景更加多 我感受到嘅更加強烈 同埋我嘅膽量亦都變得更加強大 如果我哋每一個人都可以 將人生當作一個實驗 將我哋自己變成自己嘅一隻白老鼠 我相信你唔會再介意 你做嘅係啱定係錯係好定係壞 你剩係會去諗究竟呢個實驗 令到你成為一個 進化成為一個點樣嘅人 thankyou 跟著落嚟 我想請出另外一隻嘅白老鼠 佢叫soni 佢係雞蛋蒸肉餅嘅一個結他手 我哋係同類你睇個頭就知 呢一隻歌我希望送畀 呢隻歌我希望送畀每一個 覺得自己係怪胎 覺得自己唔fitin呢個世界嘅人 呢隻歌入邊係講梗一個英雄 佢叫做風見志郎 送畀你哋 ♫沒名字的臉♫ ♫夕照的剪影♫ ♫因山水抗戰♫ ♫像奇異生物♫ ♫任世間指點♫ ♫怪一點點♫ ♫寧願孤身在戰♫ ♫被困這溫室甲蟲也感染♫ ♫用渺小的觸角力抗這偏見♫ ♫沙粒也顫抖♫ ♫一粒一粒一粒拯救♫ ♫伸張非一般的正義得一對手♫ ♫可能他的身軀好比妖獸♫ ♫一天一天稀釋價值♫ ♫得他甘心去守♫ ♫默然稻草田♫ ♫被瞬間剪短♫ ♫將磚片搭建♫ ♫但幪面青年♫ ♫入世雖短淺♫ ♫都死守流失的海岸線♫ ♫像最小的甲蟲都苦戰♫ ♫用最蠢的方法但勇敢依然♫ ♫冰川也顫抖♫ ♫一些一些一些拯救♫ ♫得出多悲哀的結局♫ ♫他都不甘脫勾♫ ♫就算昆蟲他都珍惜牠的罕有♫ ♫一天一天稀釋價值♫ ♫得他甘心去守♫ ♫人間風景♫ ♫沒法一些一些出手拯救♫ ♫他忠於的一些價值♫ ♫得他甘心去守♫ thankyou 
3
哈囉 哈囉 跟住落嚟呢首歌呢大家都識唱嘅 我哋唱一句你哋唱一句好冇呀 準備囉喎 onetwothreefour woo 一齊唱喇 ♪allmovelikejagger♪ ♪shootforthestarsifitfeelsright♪ ♪justaimformyheartifyoufeellike♪ ♪justtakeitawayandmakeitokay♪ ♪isweari'llbehave♪ ♪youwantedcontrolsowewaited♪ ♪iputonashownowimakeit♪ ♪yousayi'makidmyegoisbig♪ ♪idon'tgiveashit♪ ♪anditgoeslikethis♪ ♪takemebythetongue andi'llknowyou♪ ♪kissmetillyou'redrunk andi'llshowyou♪ ♪allthemoveslikejagger♪ ♪igotthemoveslikejagger♪ ♪igotthemooooooveslikejagger♪ ♪maybeit'shardwhenyoufeellike♪ ♪you'rebrokenandscarred♪ ♪nothingfeelsright♪ ♪butwhenyou'rewithme♪ ♪imakeyoubelievethat i'vegotthekey♪ ♪sogetinthecarwecanrideit♪ ♪whereveryouwantgetinsideit♪ ♪andyouwanttosteer♪ ♪buti'mshiftinggears♪ ♪i'lltakeitfromhere♪ ♪anditgoeslikethis♪ ♪takemebythetongue andi'llknowyou♪ ♪kissmetillyou'redrunk andi'llshowyou♪ ♪allthemoveslikejagger♪ ♪igotthemoveslikejagger♪ ♪igotthemooooooveslikejagger♪ ♪takemebythetongue andi'llknowyou♪ 一齊拍手啦 ♪kissmetillyou'redrunk andi'llshowyou♪ ♪allthemoveslikejagger♪ ♪igotthemoveslikejagger♪ ♪igotthemooooooveslikejagger♪ ♪youwannaknow howtomakemesmile♪ ♪takecontrol ownmejustforthenight♪ ♪andifisharemysecret♪ ♪you'regonnahavetokeepit♪ ♪nobodyelsecanseethis♪ ♪heyheyheyhey♪ ♪sowatchandlearn♪ ♪iwon'tshowyoutwice♪ ♪headtotoeoohbabyrollmeright♪ ♪andifisharemysecret♪ ♪you'regonnahavetokeepit♪ ♪nobodyelsecanseethis♪ ♪hey♪ ♪takemebythetongue andi'llknowyou♪ ♪kissmetillyou'redrunk andi'llshowyou♪ ♪allthemoveslikejagger♪ ♪igotthemoveslikejagger♪ ♪igotthemooooooveslikejagger♪ ♪lookintomyeyesandi'llownyou♪ ♪idon'tneedtotrytocontrolyou♪ ♪allthemoveslikejagger♪ ♪igotthemoveslikejagger♪ ♪igotthemooooooveslikejagger♪ thankyou ♪這地球若果有樂園 會像這般嗎♪ ♪那些胭脂色的 香檳色的伸手可折的♪ ♪段段艷遇處處有染 都放在眼前♪ ♪害怕採花天黑路遠♪ ♪情願對路邊燈飾眷戀♪ ♪那些玻璃鑲的 水晶雕的一觸即碎的♪ ♪逐步逐步進佔世界 通向沒有完♪ ♪地厚天高如寂寞難免♪ ♪誰家有後園修補破損♪ ♪燕尾蝶疲倦了 在偉大佈景下♪ ♪這地球若果有樂園 會像這般嗎♪ ♪摘去鮮花然後種出大廈♪ ♪層層疊的進化♪ ♪摩天都市大放煙花♪ ♪耀眼煙花隨著記憶落下♪ ♪繁華像幅廣告畫♪ ♪蝴蝶夢裡醒來♪ ♪記不起對花蕊的牽掛♪ ♪那些山中開的 天邊飛的不知所措的♪ ♪漸漸熟習世界會變 不再受驚怕♪ ♪為免犧牲情願被同化♪ ♪移徙到鬧市找一個家♪ ♪燕尾蝶存活了 在發射塔之下♪ ♪這地球若果有樂園 會像這般嗎♪ ♪摘去鮮花然後種出大廈♪ ♪層層疊的進化♪ ♪摩天都市大放煙花♪ ♪耀眼煙花隨著記憶落下♪ ♪繁華像幅廣告畫♪ ♪蝴蝶夢裡醒來♪ ♪記不起對花蕊的牽掛♪ ♪再也不怕♪ ♪懷念昨日餘香 百合花芬芳嗎♪ ♪摘去鮮花然後種出大廈♪ ♪文明是種進化♪ ♪儘管適應別制止它♪ ♪力歇聲沙 情懷承受不起風化♪ ♪叢林不割下如何建造繁華♪ ♪別問怎麼不愛它♪ ♪蝴蝶夢裡醒來♪ ♪記不起對花蕊有過牽掛♪ ♪天地悠悠過客匆匆 潮起又潮落♪ ♪恩恩怨怨生死白頭 幾人能看透♪ ♪紅塵啊滾滾痴痴啊情深♪ ♪聚散終有時♪ ♪留一半清醒留一半醉♪ ♪至少夢裡有你追隨♪ ♪我拿青春賭明天♪ ♪你用真情換此生♪ ♪歲月不知人間多少的憂傷♪ ♪何不瀟灑走一回♪ ♪天地悠悠過客匆匆 潮起又潮落♪ ♪恩恩怨怨生死白頭 幾人能看透♪ ♪紅塵啊滾滾痴痴啊情深♪ ♪聚散終有時♪ ♪留一半清醒留一半醉♪ ♪至少夢裡有你追隨♪ ♪我拿青春賭明天♪ ♪你用真情換此生♪ ♪歲月不知人間多少的憂傷♪ ♪何不瀟灑走一回♪ ♪蛤啊啊蛤啊哎咿呀♪ ♪紅塵啊滾滾痴痴啊情深♪ ♪聚散終有時♪ ♪留一半清醒留一半醉♪ ♪至少夢裡有你追隨♪ ♪我拿青春賭明天♪ ♪你用真情換此生♪ ♪歲月不知人間多少的憂傷♪ ♪何不瀟灑走一回♪ 
4
噉parkour呢就係一種運動啦 就可以令到你可以快速有效噉樣去移動嘅 係啦噉跟著你哋就會問啦 其實咦 呢啲嘢噉簡單我都做到啦 噉其實係嘅你做到嘅 好多好基本嘅動作噉我哋有請我哋 香港飛躍道協會嘅會員啦學員啦 去幫我哋示範嘅 噉第一個呢就係rolling啦 噉啫係一啲翻滾嘅動作 噉其餘呢 係啦呢個係睇落好難啦 但係呢係一個好基本嘅動作 可以幫助你解力嘅 噉仲有啲咩呢 有jumping啦landing啦 一啲跳躍嘅動作 通常呢啲動作呢就係你片度睇到 喔好靚呀好犀利呀噉樣啦 係啦噉跟住最後呢就係 一啲平衡力嘅練習啦 噉其實我哋都做好多呢一方面嘅嘢 好啦噉呢幾種講完之後呢 其實就係成件事最初最初嘅 我哋language嘅字母 最初嘅組成部分 噉我哋將呢種所謂 可以叫做移動嘅藝術啦 移動嘅language呀噉樣樣 噉其實頭先睇片都知啦 我開始嘅時候呢 有個朋友叫我去 喂好玩架你嚟玩下啦噉樣 噉第二朝起身就出事啦 就真係痛啦 攞住把遮返學呀撐拐杖返學 完全郁唔到話噉樣 噉跟住我發覺其實 咦我哋係好唔fit個喎 係啦大家知唔知 平時我哋練幾多體能呢噉樣 噉你就要諗下其實你 上一次做運動係幾時呀 噉呢parkour 輾轉令到我自己變咗個健身嘅教練啦 噉最多人呢就會問我 點樣可以有六舊腹肌呀噉樣 點樣可以胸肌大啲呀噉樣 其實呢你哋將成個concept調轉咗 噉樣我喺呢度呢 就想挑戰大家對運動嘅睇法 大家都知道運動係好架嘛 噉但係你對上一次做運動係幾時呢 體育堂吓 噉係好嘅 但係係冇人做個喎 因為身邊嘅人冇人做啦 冇時間啦太忙啦噉噉係嘅 但係呢大家應該好好噉 invest一下自己嘅身體 其實呢啲嘢好簡單嘅 佢哋練咗可能一年兩年三年 唔係一啲話由細個開始練起呀噉樣 冇啲噉嘅事嘅 我都好大個開始練嘅 如果你五六年前見到我 同你哋身材一模一樣嘅 係架真係架 係啦噉呢今日嘅主題係 tobeornottobe啦 噉對我黎講呢 呢個唔係一個選擇唔選擇 我梗係be啦點解呢 因為我哋嘅身體呢其實係好美妙嘅 我哋個身體係最複雜最複雜嘅機器呢架 噉呢我唔係叫你吓 你一定要嚟參加我哋嘅活動吓 唔需要係呀太多人呀 噉但係你可以做啲咩呢 就係真係諗下自己可以 唔係真係去剩係跑步呀 剩係去跳繩呀噉樣就算 可能都冇人跳繩啦 噉但你可以諗下 有冇其他嘅方法去運動呢 跳舞呀 可能呢在座嘅每一位 可能入咗我哋會呢係一個明星運動員 可能你係體操王子 可能你係下一個michaeljackson 你唔知架 但如果你唔試嘅話呢 你永遠都唔會知道架 呢樣嘢係真嘅係啦 噉呢度依幾位呢都係練咗幾年架啫 噉呢唔使擔心話自己太遲開始嘅 我呢個翻呢二十四歲先至學成嘅 係啦多謝大家 喂完嗱喂